b'\n_START_ARTICLE_\nSvila\n_START_PARAGRAPH_\nSvila so vlakna iz kokonov sviloprejke. To je ble\xc5\xa1\xc4\x8de\xc4\x8da, fina, mehka, trdna nit, s katero se gosenica sviloprejke oprede v zamotek (kokon). Svila je naravni protein, tako kot \xc4\x8dlove\xc5\xa1ki las. Vsebuje naravno lepilo sericin, ki ga izlo\xc4\x8da sviloprejka in se med proizvodnjo tkanine ohrani, uni\xc4\x8di pa se \xc4\x8de tkanino peremo v vro\xc4\x8di vodi, zato se svila skr\xc4\x8di. Nit se odvije od kokonov, potem ko bubo zamorijo s segrevanjem v vro\xc4\x8di vodi. Od srednjega dela kokona se odvije 300-900 m dolga nit. Za 1 kg niti je treba 2,5-4 kg suhih kokonov. Ve\xc4\x8dinoma morajo za uporabo zdru\xc5\xbeiti in posukati ve\xc4\x8d niti._NEWLINE_Pri pridelavi posebne svile Gvangudan se svila su\xc5\xa1i na travi. Gvangudan je pokrajina. Ta poseben na\xc4\x8din pridelave svile izhaja iz leta 589 na\xc5\xa1ega \xc5\xa1tetja. Svilo namesto v vodo namo\xc4\x8dijo, v teko\xc4\x8dino \xc5\xa1ouljang jam Rizome, nekak\xc5\xa1no me\xc5\xa1anico zeli\xc5\xa1\xc4\x8d, ki rastejo samo v kitajski pokrajini Gvangdung. Proces barvanja svile je povsem naraven, svilo pobarva kombinacija svile in zeli\xc5\xa1\xc4\x8d. Ko se svila obarva, jo morajo samo \xc5\xa1e posu\xc5\xa1iti na travi._NEWLINE__NEWLINE_Po Kitajski legendi stari 4600 let naj bi cesarica odkrila svilo v nasadu murv. Kokon ji je padel v vro\xc4\x8do vodo kokon se je pri tem odvil in nastala je svila._NEWLINE_Svilo so odkrili na Kitajskem pred ve\xc4\x8d kot 5000 leti. Kitajci so skrivnost pridelovanja svile obdr\xc5\xbeali kar 3000 let. V Evropo so jo prvi prinesli bene\xc5\xa1ki trgovci._NEWLINE_Svila je tudi ime za blago iz svilenih vlaken.'